Jólatré íbúa á Egilsstöðum , Eiðum , Hallormsstað og í Fellabæ , verða fjarlægð mánudaginn 11. janúar að því tilskyldu að þau séu vel sýnileg og við lóðamörk . Íbúar geta einnig losað sig við jólatré á gámavellinum í Tjarnarási . Flugeldaleifar er víða að finna eftir síðustu daga og eru íbúar hvattir til að henda þeim í ruslið svo þær grotni ekki niður þar sem skotið var upp í görðum , á götum eða opnum svæðum . Megnið af flugeldaleifunum er plast , pappi , tré og leir , sem óhætt er að setja í almennt rusl en ósprungnir skoteldar eiga af fara í spilliefnaílát á gámavellinum . Stærri kökur eru mögulega of fyrirferðarmiklar í heimilistunnunni og þær er hægt að fara með á gámavöllinn . Þeir sem skutu upp ættu að fara létt með að ganga frá eftir sig .